הבחירות לנשיאות צ'כיה 2023

הבחירות לנשיאות צ'כיה נערכו בינואר 2023, והביאו לבחירתו של פטר פאבל. הנשיא המכהן מילוש זמאן לא יכל להתמודד בשל הגבלת כהונתו.

הסיבוב הראשון התקיים ב-13 וב-14 בינואר. פטר פאבל, לשעבר יושב ראש הוועדה הצבאית של נאט"ו, התמודד כעצמאי במצע פרו-מערבי ופרו-אירופי<ref></ref> והיה אחד משלושה מועמדים שנתמכו על ידי ברית המרכז-ימין השלטת.<ref name=":1"></ref> הוא ניצח בסיבוב הראשון של הבחירות עם 35.40% מהקולות, יותר מאנדריי באביש, ראש ממשלת צ'כיה לשעבר שהתמודד כמועמד ANO 2011, שסיים שני עם 34.99% מהקולות.<ref name=":2"></ref> באביש התנגד למעורבות צ'כית במלחמת אוקראינה–רוסיה ויש שייחסו לו רטוריקה פופוליסטית.<ref></ref><ref></ref> לקראת הסיבוב השני, פאבל נתמך על ידי רוב המועמדים שהפסידו בסיבוב הראשון ועל ידי ראש הממשלה המכהן פטר פיאלה, בעוד שבאביש נתמך על ידי המפלגה הקומוניסטית של בוהמיה ומוראביה<ref></ref> ומהנשיא היוצא זמאן.<ref name=":3"></ref>

הסיבוב השני נערך ב-27 וב-28 בינואר. פאבל ניצח בסיבוב השני את באביש עם 58.33% מהקולות. הוא נכנס לתפקידו ב-9 במרץ 2023.<ref name=":4"></ref><ref name="inaugurace"></ref> באביש הודה בתבוסה ובירך את פאבל. אחוז ההצבעה בסיבוב השני היה קצת מעל 70%, הגבוה ביותר בתולדות הבחירות הישירות לנשיאות בצ'כיה והגבוה ביותר בכל הבחירות הארציות בצ'כיה מאז 1998.<ref></ref>

תוצאת הבחירות נתפסה כסימן לתמיכה במערב בהקשר של המלחמה באוקראינה, <ref></ref> ויש שציפו שתוצאות הבחירות יחזקו את קשרי צ'כיה עם האיחוד האירופי וארצות הברית.<ref></ref>
== היערכות לבחירות וקמפיינים ==
בקיץ 2019, מנהיגי המפלגה הדמוקרטית האזרחית באופוזיציה, מפלגת הפיראטים, המפלגות KDU-ČSLו-TOP 09 וראשי ערים ופוליטיקאים עצמאיים נפגשו כדי לדון במועמד משותף אפשרי. המועמד המדובר ביותר היה הגנרל בדימוס פטר פאבל. שמות אחרים כללו את מירוסלבה נמקובה וורה ג'ורובה. גם המפלגה הסוציאל-דמוקרטית הצ'כית הוזמנה לפגישה אך סירבה מכיוון שתכננה לתמוך ביוסף סטרדולה, נשיא הקונפדרציה הבוהמית-מורבית של האיגודים המקצועיים.<ref name="Začalo hledání nástupce Miloše Zemana. Vstoupit do boje neodmítá ani těžká váha politických válek - Seznam Zprávy"></ref>

פאבל השיק יוזמה בשם "חזקים ביחד" באפריל 2020, שמטרתה לסייע במאבק כנגד מגפת הקורונה, בדגש על גיוס תרומות לעובדי מערכת הבריאות.<ref></ref> מספר פרשנים פוליטיים טענו כי היוזמה היא למעשה השקת הקמפיין לנשיאות של פאבל, בהשוואה לקמפיין של הילרי קלינטון בבחירות לנשיאות ארצות הברית ב-2016.<ref></ref><ref></ref> פאבל עצמו טען ביולי 2021 שהוא מתכנן להתמודד על הנשיאות ומכין את הקמפיין שלו.<ref></ref>

הבחירות לחקיקה של 2021 הביאו לתבוסה עבור מפלגת "ANO 2011" ולרוב למפלגות האופוזיציה בבית הנבחרים הצ'כי. התוצאות עוררו ספקולציות כי באביש עשוי להתמודד על הנשיאות בעקבות תבוסתו בבחירות לפרלמנט.<ref></ref><ref></ref>

ב-27 ביוני 2022 נקבע מועד הבחירות ל-13 ו-14 בינואר 2023,<ref></ref> כאשר הסיבוב השני נקבע ל-27 ו-28 בינואר במידת הצורך.<ref></ref>

פאבל אישר את כוונתו להתמודד ב-29 ביוני 2022, ואמר כי ישיק את הקמפיין שלו באופן רשמי באוגוסט 2022. פאבל הצהיר שהוא רוצה לנצח בבחירות כדי שצ'כיה לא תצטרך להתבייש על ידי נשיאה.<ref></ref><ref></ref> פאבל הכריז רשמית על מועמדותו ב-6 בספטמבר 2022 כשהשיק את הקמפיין שלו, עם הסיסמה "בואו נחזיר סדר ושלום לצ'כיה". <ref></ref>

ב-27 בספטמבר הודיע פאבל שאסף 55,000 חתימות הנדרשות להתמודדות.<ref></ref>

ב-30 באוקטובר באביש הכריז על מועמדותו כמועמד מפלגתו<ref name="Konec dohadům. Babiš bude kandidovat na prezidenta - Seznam Zprávy"></ref>.<ref></ref> כתגובה, פאבל טען שמועמדותו של באביש הייתה צפויה. הוא הוסיף כי באביש יפיח חיים חדשים בוויכוחים אך כי מועמדותו מהווה "איום על צ'כיה".

לאחר תוצאות הסיבוב הראשון, פאבל ובאביש עלו לסיבוב השני. כמנצח הסיבוב הראשון, פאבל נחשב לפייבוריט בסיבוב השני<ref name="CNN Prima News"></ref>. הוא ארגן עצרות באוסטי נד לבם, אוסטרבה, ברנו ופראג, בהן השתתפו אלפי אנשים.<ref></ref>

במסיבת עיתונאים לאחר פרסום התוצאות, באביש תקף את עברו של פאבל במפלגה הקומוניסטית של צ'כוסלובקיה, והשווה אותו לוולדימיר פוטין<ref name=":0"></ref>. מאוחר יותר הוא ניסה להציג את פאבל כמיליטנט החותר למלחמה<ref name="assistance"></ref>. במקביל, באביש פרסם שלטי החוצות הטוען כי לא יגרור את צ'כיה למלחמה.
== תוצאות ==
הצבעה ב[[אולומואוץ]]
אחוז ההצבעה בסיבוב הראשון עמד על כ-68.19%, לעומת 70.22% בסיבוב השני.
{| class="wikitable"
|+
! rowspan="2" |מועמד
! colspan="2" |סיבוב ראשון
! colspan="2" |סיבוב שני
|-
!קולות
!%
!קולות
!%
|-
|פטר פאבל
|1,975,056
|35.40
|3,359,151
|58.33
|-
|אנדריי באביש
|1,952,213
|34.99
|2,400,046
|41.67
|-
|אחרים
|1,651,316
|29.61
| colspan="2" |
|-
|בסך הכל
|5,578,585
|100%
|5,759,197
|100%
|}
באביש הודה בתבוסה בנאום במטה שלו, ובירך את פאבל. הוא הביע תקווה שפאבל יהיה "הנשיא של כולם".<ref></ref> גם ראש הממשלה פטר פיאלה שלח הודעת ברכה לפאבל. הוא מתח ביקורת על הקמפיין של באביש במהלך הבחירות, וכינה אותו "המתועב ביותר בעידן החדש שלנו" ובירך על "סוף עידן באביש בארצנו". הנשיא היוצא מילוש זמאן הביע תמיהה על היקף ניצחונו של פאבל, וטען כי מוקדם מדי "להספיד" את באביש<ref name="after"></ref>.

== קישורים חיצוניים ==

== הערות שוליים ==

קטגוריה:2023 בפוליטיקה
קטגוריה:צ'כיה: פוליטיקה
קטגוריה:מערכות בחירות לנשיאות